„**Lady in Black**" je štvrtá skladba albumu *Salisbury*, ktorý v roku 1971 vydala anglická rocková skupina Uriah Heep.

Téma piesne
-----------

Autorom piesne je Ken Hensley. V krátkom komentári na obale pôvodného vinylového vydania, Hensley komentoval skutočnosť, že „jeho inšpiráciou sa stal skutočný prípad, prekvapenie potom ako ho navštívila dcéra vidieckeho farára práve v okamihu, keď bol vo veľmi depresívnom stave". Výsledkom tohto stretnutia bola pieseň o „Lady in Black" jej filozofickom podobenstve, ktoré hovorí, že „zlo nemôže poraziť sily zla".

Aj pieseň vypovedá príbeh pocitovo vyprahnutého muža, vojaka, „v jednu nedeľu ráno putujúceho temným bojiskom, ktorý stretne osobu podobnú bohyni, dámu, ktorej v studenom vetri vejú vlasy" a ktorá sa ho snaží utešiť. Dáma je analógiou božskej túžby po víťazstve zdravého rozumu a túžby po mieri. Hovorí, že „ľudia, ktorí sa uchyľujú k vojne nie sú o nič lepší ako zvieratá..."

Hudobná štruktúra
-----------------

Skladba je často chválená fanúšikmi, ale aj kritikou ako dovtedy Hensleyiho poeticky najvydarenejšie dielo. Kompozícia „Lady in Black" má formu rockových balád a nemá tradičnú skladbu striedania verzií a refrénov. Pieseň je zložená v A moll, a skladá sa iba z dvoch akordov: A moll a G dur. Jej úvod je hraný akustickými gitarami, ktoré spolu s bicími udržujú základný rytmus. 

Od druhej slohy je použitá v skladbe elektrická gitara spolu s basovou gitarou, ktoré spolu vytvárajú výrazný, a napriek tomu monotónne opakujúci sa základný riff. Hensley spieva text bez prestávky. Slová sú rozdelené do piatich slôh. Medzi každou z nich je postupne spájaný vokál nahradzujúci refrén. Skladá z ťahavo spievaného „ahh". Po poslednom verši sa tento vokál opakuje až kým pieseň nezanikne do ticha.

Publikovanie a odozvy
---------------------

Skladba „Lady in Black" je jedným z najpopulárnejších hudobných čísel, ktoré na svojich koncertoch prezentuje kapela Uriah Heep. Skladba dosiahla obrovský úspech v Nemecku a Rusku. V Spojenom kráľovstve a Spojených štátoch singel tejto skladby nikdy oficiálne nevyšiel, ale v roku 1977, keď sa dostal na nemecký hudobný trh, vystúpil na vrchol ich hudobného rebríčka, kde sa udržal trinásť týždňov. V tom čase ho nedokázal prekonať ani hit „Mull of Kintyre", ktorý nahral vtedy veľmi populárny „exbeatle" Paul McCartney. Za svoje úspechy na nemeckom trhu singel „Lady in Black" dostal ocenenie „Golden Lion", ktoré je v tejto krajine ekvivalentom americkej ceny Grammy a britskej Brit Awards.

Počas edície skladby ako singlu sa často menili jeho „béčkové" strany. Najznámejšou skladbu na druhej strane takéhoto hudobného nosiča bola pieseň „Simon the Bullet Freak", no bola ňou aj „Bird of Prey". V roku 1981 kapela v Nemecku a v Holandsku vydala tento singel, pri ktorom bola stranou „B" „Easy Livin’"

Výroba nahrávky
---------------

Uriah Heep
* Mick Box - gitara
* Keith Baker - bicie
* Paul Newton - basová gitara
* Ken Hensley - spev, gitara

Produkcia
* Producent - Jerry Braun
* Zvukár - Peter Gallen
* Zvukové zariadenia - Ashley Howe a Les Cunningham
* Vydavateľ - Sydney Bron Music Co. Ltd

Coververzie
-----------

Skladba „Lady in Black" mala od svojho vzniku množstvo coververzií. Niektoré sa koncom 70. a začiatkom 80. rokov 20. storočia spolu s Krylovými piesňami hojne spievali pri táborákoch bývalého Česko-Slovenska. Okrem nich vznikali aj oficiálne upravené verzie piesne ako napríklad:

* v roku 1972 talianska speváčka Caterina Caselli nahrala túto skladbu pod názvom „L'uomo del Paradiso" na jej album *Caterina Caselli 1972*, with title; autorom talianskeho etxtu bol Claudio Daiano and Ettore Carrera.
* coveverziu piesne nahrala aj fínska folk metalová kapela Ensiferum,
* v roku 1995 v Česku nahrala hair metalová kapela Arakain vlastnú verziu skladby s názvom „Slečna závist"
* v roku 2002 rumunská kapela Iris spolu s Mickom Boxom a Berniem Shawom z Uriah Heep vyrobili nahrávku „Doamna in negru", ktorá mala bilinguálny anglicko-rumunský text.
* v roku 2004 nahral na svoj album *The Wizard's Diary* 8-minútovú verziu „Lady in Black" autor skladby, Ken Hensley
* pieseň „Lady in Black" ako gregoriánsky chorál v roku 2006 naspievalo nemecké zoskupenie Gregorian na ich projekt *Masters of Chant Chapter V*.
* v roku 2013 nahrala coververziu „Lady in Black" na album *Dancer and the Moon* formácia Blackmore’s Night

Referencie
----------

1. ↑   *Lady In Black Lyrics - Uriah Heep* [online]. Sing365.com, [cit. 2013-11-26]. Dostupné online.
2. 1 2   *Lady in black - single by uriah heep* [online]. [Cit. 2010-01-02]. Dostupné online.
3. ↑  Kirk Blows. *Uriah Heep Story, February 1970 - October 1970* [online]. www.uriah-heep.com, [cit. 2010-01-16]. Dostupné online.
4. ↑   *The Official Uriah Heep Discography* [online]. Heepfiles.info, [cit. 2013-11-26]. Dostupné online. Archivované 2012-03-13 z originálu.
5. ↑   *Record sleeve image* [online]. Heepfiles.info, [cit. 2013-11-26]. Dostupné online.
6. ↑   *Lady in Black* [online]. [Cit. 2010-01-02]. Dostupné online. (po anglicky)
7. ↑   *L'uomo del paradiso* [online]. Uriah Heep Italia, [cit. 2013-11-26]. Dostupné online.
8. ↑   *Archivio Opere Musicali* [online]. Operemusicali.siae.it, [cit. 2013-11-26]. Dostupné online. Archivované 2020-06-27 z originálu.
9. ↑   *Biografie Iris* [online]. Rockmania Romania, [cit. 2010-04-18]. Dostupné online.
10. ↑   *Ken Hensley - Lady in Black* [online]. YouTube, [cit. 2013-11-26]. Dostupné online.

Externé odkazy
--------------

* pieseň „Lady in Black" na YouTube

Zdroj
-----

*Tento článok je čiastočný alebo úplný preklad článku Lady in Black (song) na anglickej Wikipédii.*